李雄 (十六國)
參考資料

↑  《晉書 載記第二十一 李雄 李班 李期 李壽 李勢》：李雄，字仲儁，特第三子也。母羅氏，
↑  《晉書 載記第二十一 李雄 李班 李期 李壽 李勢》：雄身長八尺三寸，美容貌。少以烈氣聞，每周旋鄉里，識達之士皆器重之。有劉化者，道術士也，每謂人曰：「關、隴之士皆當南移，李氏子中惟仲俊有奇表，終為人主。」
↑  《晉書 載記第二十一 李雄 李班 李期 李壽 李勢》：特起兵於蜀，承製，以雄為前將軍。流死，雄自稱大都督、大將軍、益州牧，都於郫城。羅尚遣將攻雄，雄擊走之。李驤攻犍為，斷尚運道，尚軍大餒，攻之又急，遂留牙門羅特固守，尚委城夜遁。特開門內雄，遂克成都。於時雄軍饑甚，乃率眾就谷於郪，掘野芋而食之。蜀人流散，東下江陽，南入七郡。雄以西山範長生岩居穴處，求道養志，欲迎立為君而臣之。長生固辭。雄乃深自挹損，不敢稱制，事無巨細，皆決於李國、李離兄弟。國等事雄彌謹。
↑  《晉書 載記第二十一 李雄 李班 李期 李壽 李勢》：諸將固請雄即尊位，以永興元年僭稱成都王，赦其境內，建元為建興，除晉法，約法七章。以其叔父驤為太傅，兄始為太保，折沖李離為太尉，建威李雲為司徙，翊軍李璜為司空，材官李國為太宰，其餘拜授各有差。追尊其曾祖武曰巴郡桓公，祖慕隴西襄王，父特成都景王，母羅氏曰王太后。范長生自西山乘素輿詣成都，雄迎之於門，執版延坐，拜丞相，尊曰範賢。長生勸雄稱尊號，雄於是僭即帝位，赦其境內，改年曰太武。追尊父特曰景帝，廟號始祖，母羅氏為太后。加范長生為天地太師，封西山侯，複其部曲不豫軍征，租稅一入其家。雄時建國草創，素無法式，諸將恃恩，各爭班位。其尚書令閻式上疏曰：「夫為國制法，勳尚仍舊。漢、晉故事，惟太尉、大司馬執兵，太傅、太保父兄之官，論道之職，司徙、司空掌五教九土之差。秦置丞相，總領萬機。漢武之末，越以大將軍統政。今國業初建，凡百末備，諸公大將班位有差，降而兢請施置，不與典故相應，宜立制度以為楷式。」雄從之。
↑  《晉書 載記第二十一 李雄 李班 李期 李壽 李勢》：遣李國、李雲等率眾二萬寇漢中，梁州刺史張殷奔于長安。國等陷南鄭，盡徙漢中人於蜀。
↑  《資治通鑑·卷八十六》：「（永嘉元年）秦州流民鄧定、訇氐等據成固，寇掠漢中，梁州刺史殷遣巴西太守張燕討之。登定等飢窘，詐降於燕，且賂之，燕為之援師。定密遣訇氐求救於成，成主雄遣太尉離、司徒雲、司空璜將兵二萬救定，與燕戰，大破之，張殷及漢中太守杜孟治棄城走。積十餘日，離等引還，盡徒漢中民於蜀。」
↑  《華陽國志·卷八》：「永嘉元年春……三月，关中流民邓定、訇氐等掠汉中，据冬辰势以叛。巴西太守张燕帅牙门武肇、汉国郡丞宣定遣兵围之，氐求救于李雄。夏五月，雄遣李离、李云、李璜、李凤入汉中救定。杜孟治闻离至，命燕释围保州城。初，燕攻定，定众饥饿，伪降，送金一器与燕，燕纳之。居七日，氐至，定还冬辰势；燕进围之，不听孟治言。离至，先攻肇营，营破；次攻定，又破之。燕惧战，将百骑走，离等大破州军。」
↑  《晉書 載記第二十一 李雄 李班 李期 李壽 李勢》：時李離據梓潼，其部將羅羕、張金苟等殺離及閻式，以梓潼歸於羅尚。尚遣其將向奮屯安漢之宜福以逼雄，雄率眾攻奮，不克。時李國鎮巴西，其帳下文碩又殺國，以巴西降尚。雄乃引還，遣其將張寶襲梓潼，陷之。會羅尚卒，巴郡亂，李驤攻涪，又陷之，執梓潼太守譙登，遂乘勝進軍討文碩，害之。雄大悅，赦其境內，改元曰玉衡。
↑  《資治通鑑·卷八十七》：「（永嘉四年）成主謂其將張寶曰：『汝能得梓潼，吾以李離之官賞汝』寶乃先殺人而亡奔梓潼，訇琦等信之，委以心腹。會羅尚遣使至梓橦，琦等出送之；寶從後閉門，琦等奔巴西。」
↑  《華陽國志·卷八》：「三年冬，天水訇琦、張金苟，略陽羅羕，殺雄太尉李離，降尚。……四年，天水文石殺雄太宰李國，以巴西降尚。梓潼、巴西還屬。」
↑  《晉書 載記第二十一 李雄 李班 李期 李壽 李勢》：是時南得漢嘉、涪陵，遠人繼至，雄於是下寬大之令，降附者皆假複除。虛己愛人，授用皆得其才，益州遂定。偽立其妻任氏為皇后。氐王楊難敵兄弟為劉曜所破，奔葭萌，遣子入質。隴西賊帥陳安又附之。
↑  《晉書 載記第二十一 李雄 李班 李期 李壽 李勢》：遣李驤征越巂，太守李釗降。驤進軍由小會攻甯州刺史王遜，遜使其將姚嶽悉眾距戰。驤軍不利，又遇霖雨，驤引軍還，爭濟瀘水，士眾多死。釗到成都，雄待遇甚厚，朝遷儀式，喪紀之禮，皆決於釗。
↑  《華陽國志·卷九》：「大興二年，驤伐越巂，又分伐朱提。三年，獲太守西夷校尉李釗。夏，進伐寧州,大敗於螳蜋, 還。
↑  《晉書 載記第二十一 李雄 李班 李期 李壽 李勢》：楊難敵之奔葭萌也，雄安北李稚厚撫之，縱其兄弟還武都，難敵遂恃險多為不法，稚請討之。雄遣中領軍琀及將軍樂次、費他、李乾等由白水橋攻下辯，征東李壽督琀弟玝攻陰平。難敵遣軍距之，壽不得進，而琀、稚長驅至武街。難敵遣兵斷其歸道，四面攻之，獲琀、稚，死者數千人。琀、稚，雄兄蕩之子也。雄深悼之，不食者數日，言則流涕，深自咎責焉。
↑  《華陽國志·卷九》：初，氐王楊茂搜子難敵、堅頭為劉曜所破，奔晉壽。晉壽守將李稚，蕩第二子也，受其賂遺，不送成都。曜既引還，稚遣難敵兄弟還武都。遂即叛稚。稚悔失計，連白雄求伐氐。雄許之。群臣多諫，雄不從。
↑  《晉書 載記第二十一 李雄 李班 李期 李壽 李勢》：其後將立蕩子班為太子。雄有子十餘人，群臣鹹欲立雄所生。雄曰：「起兵之初，舉手捍頭，本不希帝王之業也。值天下喪亂，晉氏播蕩，群情義舉，志濟塗炭，而諸君遂見推逼，處王公之上。本之基業，功由先帝。吾兄嫡統，丕祚所歸，恢懿明睿，殆天報命，大事垂克，薨于戎戰。班姿性仁孝，好學夙成，必為名器。」李驤與司徒王達諫曰：「先王樹塚嫡者，所以防篡奪之萌，不可不慎。吳子舍其子而立其弟，所以有專諸之禍；宋宣不立與夷而立穆公，卒有宋督之變。猶子之言，豈若子也？深願陛下思之。」雄不從，竟立班，驤退而流涕曰：「亂自此始矣！」
↑  《晉書 載記第二十一 李雄 李班 李期 李壽 李勢》：張駿遣使遺雄書，勸去尊號，稱籓于晉。雄複書曰：「吾過為士大夫所推，然本無心於帝王也，進思為晉室元功之臣，退思共為守籓之將，掃除氛埃，以康帝 宇。而晉室陵遲，德聲不振，引領東望，有年月矣。會獲來貺，情在暗室，有何已已。知欲遠遵楚、漢，尊崇義帝，《春秋》之義，于斯莫大。」駿重其言，使聘相 繼。巴郡嘗告急，雲有東軍。雄曰：「吾嘗慮石勒跋扈，侵逼琅邪，以為耿耿。不圖乃能舉兵，使人欣然。」雄之雅譚，多如此類。
↑  《[S:魏書/卷96#李雄|魏書·李雄傳]》：雄以中原喪亂，乃頻遣使朝貢，與穆帝請分天下。  王鳴盛《十七史商榷》〈李雄與穆帝分天下〉以李雄死於咸和八年為晉成帝時，未得與晉穆帝分天下。中華書局校磡記：語出《魏書·李雄傳》，本無「晉」字，穆帝乃指魏追謚穆帝之猗盧。《載記》採《魏書》，妄增「晉」字。
↑  《晉書 載記第二十一 李雄 李班 李期 李壽 李勢》：雄以中原喪亂，乃頻遣使朝貢，與晉穆帝分天下。張駿領秦、梁，先是，遣傅穎假道於蜀，通表京師，雄弗許。駿又遣治中從事張淳稱籓於蜀，托以假道。雄大悅，謂淳曰：「貴主英名蓋世，土險兵強，何不自稱帝一方？」淳曰：「寡君以乃祖世濟忠良，未能雪天下之恥，解眾人之倒懸，日昃忘食，枕戈待旦。以琅邪中興江東，故萬里翼戴，將成桓文之事，何言自取邪！」雄有慚色，曰：「我乃祖乃父亦是晉臣，往與六郡避難此地，為同盟所推，遂有今日。琅邪若能中興大晉於中夏，亦當率眾輔之。」淳還，通表京師，天子嘉之。
↑  《晉書 載記第二十一 李雄 李班 李期 李壽 李勢》：時李驤死，以其子壽為大將軍、西夷校尉，督征南費黑、征東任巳攻陷巴東，太守楊謙退保建平。壽別遣費黑寇建平，晉巴東監軍毌丘奧退保宜都。
↑  《資治通鑑 卷九十四 晉紀十六》：秋，七月，成大將軍壽攻陰平、武都，楊難敵降之。
↑  《晉書 載記第二十一 李雄 李班 李期 李壽 李勢》：雄遣李壽攻朱提，以費黑、仰攀為前鋒，又遣鎮南任回征木落，分寧州之援。甯州刺史尹奉降，遂有南中之地。雄於是赦其境內，使班討平寧州夷，以班為撫軍。
↑  《晉書 載記第二十一 李雄 李班 李期 李壽 李勢》：鹹和八年，雄生瘍於頭，六日死，時年六十一，在位三十年。偽諡武帝，廟曰太宗，墓號安都陵。
↑  《晉書 載記第二十一 李雄 李班 李期 李壽 李勢》：母羅氏，夢雙虹自門升天，一虹中斷，既而生蕩。後羅氏因汲水，忽然如寐，又夢大蛇繞其身，遂有孕，十四月而生雄。常言吾二子若有先亡，在者必大貴。蕩竟前死。
↑  《晉書 載記第二十一 李雄 李班 李期 李壽 李勢》：雄母羅氏死，雄信巫覡者之言，多有忌諱，至欲不葬。其司空趙肅諫，雄乃從之。雄欲申三年之禮，群臣固諫，雄弗許。李驤謂司空上官惇曰：「今方難未弭，吾欲固諫，不聽主上終諒闇，君以為何如？」惇曰：「三年之喪，自天子達于庶人，故孔子曰：'何必高宗，古之人皆然。'但漢、魏以來，天下多難，宗廟至重，不可久曠，故釋衰絰，至哀而已。」驤曰：「任回方至，此人決於行事，且上常難達違言，待其至，當與俱請。」及回至，驤與回俱見雄。驤免冠流涕，固請公除。雄號泣不許。回跪而進曰：「今王業初建，凡百草創，一日無主，天下惶惶。昔武王素甲觀兵，晉襄墨絰從戎，豈所願哉？為天下屈己故也。願陛下割情從權，永隆天保。」遂強扶雄起，釋服親政。
| 0 | 1 | 2 |
| --- | --- | --- |
| 前任： - | 中国成汉皇帝 304年-334年 | 繼任： 侄子成哀帝李班 |
|  论 编五胡十六国君主 |
| --- | --- |
详见：五胡十六国君主列表
成汉: 李特* → 李流* → 李雄 → 李班 → 李期 → 李寿 → 李势 → 范贲#
汉赵: 劉淵 → 刘和# → 刘聪 → 刘粲 → 靳準# → 刘曜
后赵: 石勒 → 石弘 → 石虎 → 石世 → 石遵 → 石鉴 → 石祗# → 刘显#
前凉: 張軌 → 张寔 → 张茂 → 张骏 → 张重华 → 張曜靈 → 张祚 → 张玄靓 → 張天錫
前秦: 苻洪* → 苻健 → 苻生 → 苻雄* → 苻坚 → 苻丕 → 苻登 → 苻崇# → 窦冲#
后凉: 呂光 → 呂紹# → 呂纂 → 呂寶* → 呂隆
前燕: 慕容廆* → 慕容皝 → 慕容儁 → 慕容暐
后燕: 慕容垂 → 慕容宝 → 慕容詳# → 慕容麟# → 兰汗# → 慕容盛 → 慕容熙 → 慕容云
南燕: 慕容德 → 慕容超
北燕: 高云 → 馮跋 → 馮弘
西凉: 李暠 → 李歆 → 李恂
后秦: 姚弋仲* → 姚襄* → 姚苌 → 姚兴 → 姚泓
西秦: 乞伏国仁 → 乞伏歸 → 乞伏熾磐 → 乞伏暮末
南凉: 禿髮烏孤 → 禿髮利鹿孤 → 禿髮傉檀
北凉: 段業 → 沮渠蒙遜 → 沮渠牧犍 → 沮渠無諱# → 沮渠安周#
夏國: 赫连勃勃 → 赫連昌 → 赫連定
西燕: 慕容泓 → 慕容冲 → 段隨 → 慕容顗 → 慕容瑤 → 慕容忠 → 慕容永
冉魏: 冉闵
翟魏: 翟遼 → 翟釗
譙蜀: 譙縱
注：带*号者为追尊，未实际统治；带#号者即位时不被广泛承认。
三皇五帝 → 夏 → 商 → 周 → 秦 → 汉 → 三国 → 晋 / 十六国 → 北魏 / 南朝 – 北齐 – 北周 → 隋 → 唐 → 五代 – 十國 → 宋 / 西夏 / 辽 / 金 → 元 → 明 → 清 → 民国 / 人民共和国